ΓΡΑΠΤΗ ΕΡΩΤΗΣΗ P-2491/02

υποβολή: Pere Esteve (ELDR) προς την Επιτροπή

(2 Σεπτεμβρίου 2002)

Θέμα: Η πολεοδομική συμφωνία με το ποδοσφαιρικό σύλλογο Ρεάλ Μαδρίτης και ο ελεύθερος ανταγωνισμός της αγοράς

Στις 7 Μαΐου 2001, ο Πρόεδρος της Αυτόνομης Κοινότητας της Μαδρίτης, ο Δήμαρχος της Μαδρίτης και ο Πρόεδρος του ποδοσφαιρικού συλλόγου Ρεάλ Μαδρίτηςπέγραψαν συμφωνία για την πολεοδομική ανάπτυξη του οικοπέδου που περιγράφεται από τις Λεωφόρους Paseo de la Castellana, avenida de Monforte de Lemos και τις οδούς Pedro Rico και Arzobispo Morcillo, στη συνοικία Fuencarral-El Pardo. Βάσει της συμφωνίας, οιπογράφουσες αρχές αναλαμβάνουν καιποχρεώνονται να κάνουν όλα τα αναγκαία διαβήματα για την αλλαγή του πολεοδομικού χαρακτηρισμού της έκτασης των 120 περίπου εκταρίων στην οποία είναι σήμερα εγκατεστημένο το αθλητικό χωριό της Ρεάλ Μαδρίτης, ώστε 30 000 τετρ. μέτρα γης, που μέχρι τώρα ήταν ιδιωτικές αθλητικές εγκαταστάσεις, να χαρακτηριστούν γενικώς ως τριτογενούς τομέα, δηλ. ως χώρος γραφείων, εμπορικών καταστημάτων, ξενοδοχείων κλπ. Στο οικόπεδο αυτό, που θα αναχαρακτηριστεί, προβλέπεται η οικοδόμηση τεσσάρων 54όροφων πύργων, η πώληση και/ή αξιοποίηση των οποίων θα επιτρέψει στη Ρεάλ Μαδρίτης να εισπράξει σημαντικά έκτακτα έσοδα που όχι μόνον θα καλύψουν το σημερινό μεγάλο χρέος του συλλόγου,

αλλά και θα φέρουν το σύλλογο οικονομικώς πολύ πιο πάνω από τους ανταγωνιστές του. Δεδομένου ότι το ευρωπαϊκό ποδόσφαιρο αποτελεί μια ενιαία αγορά διεπόμενη από τους ευρωπαϊκούς κανονισμούς, πρέπει να ληφθείπόψη ότι μια κατάσταση ευνοιοκρατίαςπέρ ενός ισπανικού συλλόγου θα επηρεάσει όχι μόνο τις άλλες ισπανικές ομάδες, αλλά και τις ομάδες των άλλων χωρών της ΕΕ, αφού όλες κινούνται μέσα στην ίδια αγορά αγαθών καιπηρεσιών, τόσο για τον αθλητικό τους εξοπλισμό όσο και για τις επαγγελματικές ή εργασιακέςπηρεσίες ποδοσφαιριστών και προπονητών. Πρέπει να καταστεί σαφές ότι το θέμα δεν είναι η ύπαρξη λιγότερο ή περισσότερο πλούσιων ποδοσφαιρικών συλλόγων, με μικρότερη ή μεγαλύτερη περιουσία, αλλά το κατά πόσον οι όροι μεταβίβασης ή πώλησης των σημερινών ακινήτων προκύπτουν ή όχι από πολιτική και διοικητική εύνοια, κατά παράβαση των κανόνων που διέπουν τον ελεύθερο ανταγωνισμό.

Η συγκεκριμένη περίπτωση, θα μπορούσε να θεωρηθεί ως μια κρατική ενίσχυσηπέρ της Ρεάλ Μαδρίτης, πράγμα αντίθετο προς τους κοινοτικούς κανονισμούς, όπως συνάγεται από το άρθρο 87 του Τίτλου VI της Συνθήκης ίδρυσης της Ευρωπαϊκής Κοινότητας, που ορίζει ότι πλην διαφορετικώς οριζομένων από την παρούσα Συνθήκη, είναι ασυμβίβαστες με την κοινή αγορά, ως επηρεάζουσες τις εμπορικές ανταλλαγές μεταξύ κρατών μελών, οι χορηγούμενεςπό οιαδήποτε μορφή από τα κράτη ή από κρατικά ταμεία ενισχύσεις που νοθεύουν ή απειλούν να νοθεύσουν τον ανταγωνισμό, ευνοώντας συγκεκριμένες επιχειρήσεις ή συγκεκριμένα προϊόντα. Εδώ, δόθηκε νομικό κάλυμμα σε μια κρατική ενίσχυση,πό μορφή πολεοδομικής πράξης. Η αντικανονικότητα μπορεί να συνίσταται όχι στο ότι ένας αθλητικός σύλλογος πέτυχε τον αναχαρακτηρισμό κάποιων οικοπέδων που του ανήκουν, αλλά στο ότι ο αναχαρακτηρισμός, μέσω της σύναψης μιας συμφωνίας, επετεύχθη αποφέροντας δυσανάλογα ευνοϊκά αποτελέσματα για τα συμφέροντα του βασικού ιδιοκτήτη που, στη συγκεκριμένη περίπτωση, είναι η Ρεάλ Μαδρίτης, αποτελέσματα που δεν έχουν παράλληλο ούτε και συγκρίνονται με άλλες πράξεις στους πολεοδομικούς και αθλητικούς κύκλους.

Προτίθεται η Ευρωπαϊκή Επιτροπή να εξετάσει την κανονικότητα αυτής της πράξης, που θα μπορούσε να πλήξει και να νοθεύσει σε σοβαρό βαθμό τον ελεύθερο ανταγωνισμό σε ένα τόσο έντονα παγκοσμιοποιημένο οικονομικό τομέα όπως είναι ο αθλητισμός εν γένει και το ποδόσφαιρο ειδικότερα· Εάν ναι, θα λάβει η Επιτροπή τα αναγκαία μέτρα για τη διόρθωση αυτής της στρέβλωσης βάσει των όσων προβλέπει το άρθρο 88 της ΣΕΚ·

Απάντηση του κ. Monti εξ ονόματος της Επιτροπής

(26 Σεπτεμβρίου 2002)

Όσον αφορά την ενδεχόμενη παράβαση των κανόνων για τις κρατικές ενισχύσεις στη συγκεκριμένη περίπτωση, η Επιτροπήπενθυμίζει ότι, όπως επιβεβαιώθηκε από τη νομολογία του Δικαστηρίου, μόνο τα πλεονεκτήματα που χορηγούνται έμμεσα ή άμεσα μέσω κρατικών πόρων κρίνονται ως ενισχύσεις κατά την έννοια του άρθρου 87 της συνθήκης ΕΚ(1).

Η Επιτροπή παρατηρεί ότι ο νέος χαρακτηρισμός του εξεταζόμενου οικοπέδου δεν συνεπάγεται, κατά τα φαινόμενα, έμμεση ή άμεση μεταφορά πόρων ούτε από την πόλη της Μαδρίτης ούτε από την αυτόνομη κοινότητα της Μαδρίτης. Το γεγονός ότι ο νέος χαρακτηρισμός χορηγεί πλεονέκτημα στη Real Μαδρίτης δεν επαρκεί για να του προσδώσει το χαρακτήρα κρατικής ενίσχυσης κατά την έννοια του άρθρου 87 της συνθήκης ΕΚ.

Κατά συνέπεια, βάσει των διαθέσιμων πληροφοριών, η Επιτροπή κρίνει ότι δενπάρχουν επαρκείς λόγοι για να εξετάσει τηνπόθεση βάσει των διατάξεων περί κρατικών ενισχύσεων της συνθήκης ΕΚ.

(1) Υπόθεση C-379/98, Preussen Elektra AG κατά Schleswag AG, 13 Μαρτίου 2001, Συλλογή I-02099.